શ્રી નીતિન પટેલ બાદ હવે શ્રી પરસોતમ સોલંકીએ પોતાને મળેલ ખાતા અને મંત્રીપદની રેન્ક સામે અસંતોષ બતાવ્યો છે. તેમણે ખૂલ્લો બળવો કર્યો નથી પરંતુ આજે કેબીનેટમાં ન ગયા તે બાબતને રાજકીય વર્તુળો અઘોષિત બહિષ્કાર સાથે સરખાવી રહ્યા છે. ખાતા ફાળવણીમાં થયેલ અસંતોષ દૂર ન થાય તો ભવિષ્યમાં વધુ શકિત પ્રદર્શન કરવાની તૈયારી હોવાનું જાણવા મળે છે. બીજી તરફ સરકારે શ્રી સોલંકીની નારાજગીની અસર કોળી સમાજ પર ન આવે તે માટે ડેમેજ કંટ્રોલના પ્રયાસો શરૂ કર્યા છે.